### | | | | --- | --- | | | | | --- | | **Byråd** 28. marts 2017 Sagsnr. 710-2010-49026 Dok.nr. 710-2017-70899 Sagsbehandler DPMJAL | | 33.                 Mere fleksibel arbejdstid i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | BY |
| Lovgrundlag |  |

**SAGENS INDHOLD**

Byrådsmedlem Ken Bech (F) har
sendt følgende forslag til Byrådets behandling:

**’Me****re fleksibel arbejdstid i [adresse]**

Nogle mennesker har brug for
mere tid i hverdagen, imens andre har mere brug for lidt ekstra i lønningsposen
– og andre igen er blevet fanget i jobfunktioner ofte på sundheds- og
pædagogområdet med mange deltidsjob.

Fælles for dem alle er, at det
langt fra er sikkert, at et deltidsjob eller en arbejdsuge på lige netop 37
timer er det, der passer bedst til den aktuelle livssituation.

For SF er fleksibel arbejdstid
et af redskaberne til at sikre glade og engagerede medarbejdere, der er mindre
syge, nedslidte og stressede.

Erfaringer fra en lignende
forsøgsordning i Københavns Kommune viser, at op imod en fjerdedel af de ansatte
gerne vil justere deres arbejdstid, så de enten arbejder lidt mere eller lidt
mindre. Forsøget viser også, at der blandt medarbejderne generelt er stor
opbakning til en større fleksibilitet i ansættelsesforholdet.

Som kommunens største
arbejdsplads er det vores vigtige ansvar, at tusindvis af gode og dygtige medarbejdere
har et godt arbejdsliv med mulighed for at finde den helt rigtige balance
mellem arbejde og fritid. Nogle har i perioder behov for mere tid i hverdagen,
imens andre gerne vil arbejde og tjene lidt mere. Hvis vi skal imødekomme de
behov, har vi brug for mere fleksibilitet i indretningen af medarbejdernes arbejdstid,
både ved ansættelsestidspunktet og løbende, i takt med at medarbejdernes behov
for en anden balance mellem arbejde og fritid ændrer sig.

Forandringer i kommunens
ansættelsesforhold kan være en stor omstilling med administrative udfordringer.
Derfor er der brug for en forsøgsordning, der blandt andet kan afklare, hvor stort
et ønske der er blandt kommunens medarbejdere til at justere på deres
arbejdstid, og hvordan sådan et ønske kommer til udtryk og kan implementeres i
praksis. De værdifulde erfaringer fra pilotforsøget skal bruges med henblik på
i fremtiden at skabe mere fleksibilitet for så mange medarbejdere i kommunen
som muligt. Fleksibel arbejdstid er ligeledes et aktuelt emne ved de kommende
overenskomstforhandlinger.

Ida Petersen skal, som
beslutningsforslaget nedenfor siger, udformes i tæt samarbejde med de relevante
MED-udvalg og fagforeningsgrupper. Da forslaget ligger inden for både Økonomiudvalgets
og Arbejdsmarkedsudvalgets områder kan sagen, hvis byrådet ønsker det, sendes
til behandling i de to udvalg.

Beslutningsforslag:

Byrådet igangsætter et forsøg
med fleksibel arbejdstid på udvalgte arbejdspladser på to forskellige områder i
Favrskov Kommune. Målet er at indsamle viden om den udvidede fleksibilitet, så
ordninger med fleksibel arbejdstid efterfølgende kan udrulles til så mange
medarbejdere i [adresse], som praktisk muligt. Ida Petersen skal
iværksættes i samarbejde med de relevante MED-udvalg og fagforeningsgrupper.’

**INDSTILLING**

Borgmesteren indstiller til Byrådet:

1.    At sagen drøftes.

**BESLUTNING**